biswa921/orwiki-latest-pages-articles-raw huggingface dataset:
ଭାରତୀୟ ନବବର୍ଷ

ଭାରତୀୟ ନବବର୍ଷ ଭିନ୍ନ ଭିନ୍ନ ସମୟରେ ଭିନ୍ନ ଭିନ୍ନ ଅଞ୍ଚଳରେ ପାଳିତ ହୋଇଥାଏ । ପାଳନ ସମୟ ଚନ୍ଦ୍ର ବା ସୂର୍ଯ୍ୟ ପଞ୍ଜିକାଉପରେ ନିର୍ଭର କରିଥାଏ । ଯେଉଁ ରାଜ୍ୟଗୁଡ଼ିକ ସୂର୍ଯ୍ୟ ପଞ୍ଜିକା ମାନନ୍ତି ସେହି ରାଜ୍ୟବାସୀ ଭାରତୀୟ ପ୍ରଥମ ମାସ, ବୈଶାଖର ପ୍ରଥମ ସଂକ୍ରାନ୍ତିରେ ନବବର୍ଷ ପାଳନ କରନ୍ତି ।  ଅଧିକଂଶତଃ ଇଂରାଜୀ କ୍ୟାଲେଣ୍ଡରର ଏପ୍ରିଲ ମାସର  ୧୩ରୁ ୧୫ ତାରିଖ ଭିତରେ ଏହି ସଂକ୍ରାନ୍ତି ପଡିଥାଏ । ଅନ୍ୟପକ୍ଷରେ ଯେଉଁମାନେ ଚନ୍ଦ୍ର ପଞ୍ଜିକା ମାନି ଚଳନ୍ତି, ସେମାନେ ଇଂରାଜୀ ମାସ ମାର୍ଚ୍ଚ ବା ଭାରତୀୟ ଚୈତ୍ର ମାସରେ ନବବର୍ଷ ପାଳନ କରନ୍ତି । ଏଣୁ କିଛି ଅଞ୍ଚଳରେ ପୂର୍ଣ୍ଣମୀରୁ ପୂର୍ଣ୍ଣମୀ ଗୋଟିଏ ମାସ ହିସାବ କଲାବେଳେ କିଛି ଅଞ୍ଚଳରେ ସଂକ୍ରାନ୍ତିରୁ ସଂକ୍ରାନ୍ତି ମାସ ହିସାବରେ ଧରାଯାଏ ।

__NOTOC__

 ପାଞ୍ଜି ଦେଖା 
ସୂର୍ଯ୍ୟ ନା ଚନ୍ଦ୍ର ପାଞ୍ଜି ଦିବସ ପର୍ବର ନାମ ଅଞ୍ଚଳର ନାମ ଚନ୍ଦ୍ର ମାର୍ଚ୍ଚରୁ ଅପ୍ରେଲ ମଝିରେ ଉଗାଡ଼ି ଆନ୍ଧ୍ରପ୍ରଦେଶ , ତେଲେଙ୍ଗାନା , କର୍ଣ୍ଣାଟକ ଚନ୍ଦ୍ର ମାର୍ଚ୍ଚରୁ ଅପ୍ରେଲ ମଝିରେ ବିହୁବିହାର ଚନ୍ଦ୍ର ମାର୍ଚ୍ଚରୁ ଅପ୍ରେଲ ମଝିରେ ପ୍ରତିପଦ ଉତ୍ତରପ୍ରଦେଶ ଚନ୍ଦ୍ର ମାର୍ଚ୍ଚରୁ ଅପ୍ରେଲ ମଝିରେ ବିଖୁଉତ୍ତରାଖଣ୍ଡ ଚନ୍ଦ୍ର ମାର୍ଚ୍ଚରୁ ଅପ୍ରେଲ ମଝିରେ ଗୁଡ଼ି ପଡ଼ୱା/ସଂସାର ପଡ଼ୱାମହାରାଷ୍ଟ୍ର , ଗୋଆ , କୋଙ୍କଣ ଚନ୍ଦ୍ର ମାର୍ଚ୍ଚରୁ ଅପ୍ରେଲ ମଝିରେ ଚେଇରାଓୱା ମଣିପୁର ଚନ୍ଦ୍ର ମାର୍ଚ୍ଚରୁ ଅପ୍ରେଲ ମଝିରେ ନଭରେହ କାଶ୍ମୀର ଚନ୍ଦ୍ର ମାର୍ଚ୍ଚରୁ ଅପ୍ରେଲ ମଝିରେ ନବରାତ୍ରଜମ୍ମୁ  - - -ରାଜସ୍ଥାନ ଚନ୍ଦ୍ର ମାର୍ଚ୍ଚରୁ ଅପ୍ରେଲ ମଝିରେ ଚେଟି ଚାନ୍ଦ ସିନ୍ଧ ସୂର୍ଯ୍ୟ ଅପ୍ରେଲ ମାସ ୧୩, ୧୪ କିମ୍ବା ୧୫ ତାରିଖରେ ବୈଶାଖୀ ପଞ୍ଜାବ ସୂର୍ଯ୍ୟ ଅପ୍ରେଲ ମାସ ୧୩, ୧୪ କିମ୍ବା ୧୫ ତାରିଖରେ ବିହୁ ଆସାମ ସୂର୍ଯ୍ୟ ଅପ୍ରେଲ ମାସ ୧୩, ୧୪ କିମ୍ବା ୧୫ ତାରିଖରେ ତାମିଲ ପୁତାଣ୍ଡୁ ତାମିଲନାଡ଼ୁ ସୂର୍ଯ୍ୟ ଅପ୍ରେଲ ମାସ ୧୩, ୧୪ କିମ୍ବା ୧୫ ତାରିଖରେ ବିଶୁକେରଳ ସୂର୍ଯ୍ୟ ଅପ୍ରେଲ ମାସ ୧୩, ୧୪ କିମ୍ବା ୧୫ ତାରିଖରେ ପଣା ସଂକ୍ରାନ୍ତି ଓଡ଼ିଶା ସୂର୍ଯ୍ୟ ଅପ୍ରେଲ ମାସ ୧୩, ୧୪ କିମ୍ବା ୧୫ ତାରିଖରେ ପୋଇଲ ବୈଶାଖ ବଙ୍ଗ ସୂର୍ଯ୍ୟ ଅପ୍ରେଲ ମାସ ୧୩, ୧୪ କିମ୍ବା ୧୫ ତାରିଖରେ ଜୂଡ ଶୀତଲ ମିଥିଳା ଚନ୍ଦ୍ର ଅକ୍ଟୋବରରୁ ନଭେମ୍ବର  ମଝିରେ ନବବର୍ଷ ଗୁଜରାଟ ସୂର୍ଯ୍ୟ ଅଗଷ୍ଟ ମାସ ୧୭, ୧୮ କିମ୍ବା ୧୯ ତାରିଖରେ ନୌରୁଜ ପାରସୀ ସୂର୍ଯ୍ୟ ମାର୍ଚ୍ଚ ମାସ ୨୧ ତାରିଖରେ ନୌରୁଜଜୋରାଷ୍ଟ୍ରିୟାନ

 ବିସ୍ତୃତରେ 

 ଗୁଜରାଟରେ ଦୀପାବଳୀର ପରଦିନକୁ ବିକ୍ରମ ସମ୍ବତର ପ୍ରଥମ ଦିନ ଭାବରେ ନିଆଯାଇଥାଏ, ଯାହାକି କାର୍ତ୍ତିକ ମାସର ପ୍ରଥମ ଦିନ ହୋଇଥାଏ ।
 ପାରମ୍ପରିକ ହିନ୍ଦୁ ଧର୍ମ ପର୍ବଗୁଡ଼ିକ ବିକ୍ରମ ସମ୍ବତ ଉପରେ ପର୍ଯ୍ୟବସିତ । ଚୈତ୍ର ଶୁକ୍ଲପକ୍ଷର ପ୍ରଥମ ଦିନରୁ ବିକ୍ରମ ସମ୍ବତର ନବ ବର୍ଷ ପ୍ରାରମ୍ଭ ହୋଇଥାଏ ।

 ଆହୁରି ଦେଖନ୍ତୁ 

 ହିନ୍ଦୁ ସମୟ ଗଣନା 
 ହିନ୍ଦୁ ପାଞ୍ଜି
 ଶକ ପଞ୍ଜିକା
 ଦୀପାବଳୀ

 ଆଧାର 

 ବାହ୍ୟ ଆଧାର 

ଶ୍ରେଣୀ:ପର୍ବ
ପେଣ୍ଟାସୋମି ଏକ୍ସ

ପେଣ୍ଟାସୋମି ଏକ୍ସ (ଇଂରାଜୀ ଭାଷାରେ Pentasomy X, ଅନ୍ୟ ନାମ 49,XXXXX) ଏକ ପ୍ରକାର କ୍ରୋମୋଜୋମାଲ ତୃଟି (chromosomal abnormality) ଯେଉଁଥିରେ ମହିଳାଙ୍କର (female) ଦୁଇଟି ଏକ୍ସ (X) କ୍ରୋମୋଜୋମ (X chromosome ) ନଥାଇ ୫ଟି ଥାଏ । ଏଥିରେ ବୌଦ୍ଧିକ ଅକ୍ଷମତା (Intellectual disability), କମ୍ ଉଚ୍ଚତା,  (low-set ears), କମିଥିବା ପେଶୀ ଟୋନ (decreased muscle tone), ବିଳମ୍ବିତ ବିକାଶ (developmental delay) ଆଦି ଚିହ୍ନ ଓ ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ଜନ୍ମଗତ ହୃତ୍‌ପିଣ୍ଡ ରୋଗ (Congenital heart disease) ଦେଖାଯାଇପାରେ ।

ପିତାମାତାଙ୍କର ପ୍ରଜନନ‌କାରୀ ଜୀବକୋଷରେ (reproductive cell) ସମସ୍ୟା ହେଲେ ଏହି ବେମାରୀ ହୁଏ । ବୟସ୍କ ପିତମାତାଙ୍କର ଗର୍ଭ (conception) ରହିଲେ ଏହି ସମ୍ଭାବନା ଥାଏ । ଲକ୍ଷଣ ଦେଖି ରୋଗ ସନ୍ଦେହ କରାଯାଏ ଓ କ୍ରୋମିଜୋମାଲ ଆନାଲିସିସ (Chromosomal analysis) କରି ନିଶ୍ଚିତ କରାଯାଏ । 
 

ଲକ୍ଷଣ ଅନୁସାରେ ଚିକିତ୍ସ କରାଯାଏ । ଏହା ଏକ ଅତି ବିରଳ ରୋଗ; ସନ ୨୦୧୧ ପର୍ଯ୍ୟନ୍ତ ମାତ୍ର ୪୦ଟି କେଶ୍ ଚିହ୍ନଟ ହୋଇଛି ।  ସନ ୧୯୬୩ରେ ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରାଯାଇଥିଲା ।
 
ଏହା ମଧ୍ୟ ଦେଖନ୍ତୁ
 Trisomy X
 Tetrasomy X

ଆଧାର

 ବାହ୍ୟ ଲିଙ୍କ 

Tetrasomy & Pentasomy X Syndrome Information and Support 

ଶ୍ରେଣୀ:ଚିକିତ୍ସା ବିଜ୍ଞାନ
ହରିହର ସୋରେନ

ହରିହର ସୋରେନ (ଜନ୍ମ: ୨୮ ଅଗଷ୍ଟ ୧୯୨୯ - ୨୮ ନଭେମ୍ବର ୨୦୦୪) ଜଣେ ଭାରତୀୟ ରାଜନୀତିଜ୍ଞ । ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧ ଭାବରେ ଓଡ଼ିଶାର କେନ୍ଦୁଝର ଲୋକ ସଭା ନିର୍ବାଚନ ମଣ୍ଡଳୀରୁ ଭାରତର ସଂସଦର ତଳ ସଦନ ଲୋକ ସଭାକୁ ୧୯୮୦ ମସିହାରେ ନିର୍ବାଚିତ ହୋଇଥିଲେ । ସେ ୧୯୮୯ଯାଏଁ ଲୋକ ସଭାର ସାଂସଦ ଭାବରେ କାର୍ଯ୍ୟ କରିଥିଲେ ।

ସାଂସଦ ଚନ୍ଦ୍ରାଣି ମୁର୍ମୁ ତାଙ୍କର ନାତୁଣୀ ଅଟନ୍ତି ।
୨୦୦୪ ମସିହା ନଭେମ୍ବର ୨୮ତାରିଖ ଦିନ ହରିହର ରାଉରକେଲାଠାରେ ମୃତ୍ୟୁବରଣ କରିଥିଲେ ।

 ଆଧାର 

 ବାହାର ଆଧାର 
 ଲୋକ ସଭା ୱେବସାଇଟ

ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:୭ମ ଲୋକ ସଭା ସଭ୍ୟ
ଶ୍ରେଣୀ:୮ମ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
କୁଳାଙ୍ଗାର

କୁଳାଙ୍ଗାର, ୨୦୧୮ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବାଶିଷ ପାତ୍ର । ବିଜୟ ମଲ୍ଲ ଏହି କଥାଚିତ୍ରଟିର ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ । ଅଶ୍ୱିନୀ ଗଡ଼ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ପ୍ରଦୀପ କୁମାର ସାହୁ, ଆନିଷା ଶର୍ମା, ସଲିଲ ମିତ୍ର, ମୋନାଲିସା ପାତ୍ର, ଅଶ୍ରୁମୋଚନ ମହାନ୍ତି, ସୁକାନ୍ତ ରଥ, ରତନ ମେହେର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ଓଡ଼ିଆ ଦୂରଦର୍ଶନ ଚେନାଲ ଜୀ ସାର୍ଥକରେ ୨୫ ନଭେମ୍ବର ୨୦୧୮ ଦିନ ମୁକ୍ତିଲାଭ କରିଥିଲା ।

ଅଭିନୟ
 ପ୍ରଦୀପ କୁମାର ସାହୁ
 ଆନିଷା ଶର୍ମା
 ସଲିଲ ମିତ୍ର
 ମୋନାଲିସା ପାତ୍ର
 ଅଶ୍ରୁମୋଚନ ମହାନ୍ତି
 ସୁକାନ୍ତ ରଥ
 ରତନ ମେହେର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ । ଶରତ ନାୟକ, ଅନ୍ତରା ଚକ୍ରବର୍ତ୍ତୀ, ସଂଗ୍ରାମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଜରାୟୁ ସ୍ଖଳନ

ଜରାୟୁ ସ୍ଖଳନ ବା ଗାଉଁଲି ଭାଷାରେ ଚାଳ ଖସିବା (ଇଂରାଜୀ ଭାଷାରେ Uterine prolapse) ନାମ ଦିଆଯାଏ ଯେତେବେଳେ ଯୋନୀପଥ (vagina) ଦେଇ ଜରାୟୁ (uterus) ତଳକୁ ଖସିଆସେ । ଏହି ରୋଗ ଥିଲେ ପରିପୂର୍ଣ୍ଣ ଯୋନୀପଥ, ଯୌନ‌କ୍ରିୟା ସମୟରେ କଷ୍ଟ (pain with sex), ମୂତ୍ରତ୍ୟାଗରେ ସମସ୍ୟା, ଅନିୟନ୍ତ୍ରିତ ମୁତ୍ରତ୍ୟାଗ (urinary incontinence) ଓ କୋଷ୍ଠକାଠିନ୍ୟ  ଆଦି ଲକ୍ଷଣମାନ ଦେଖାଯାଏ । ସମୟକ୍ରମେ ଏହାର ପରିସ୍ଥିତି ଖରାପ ଦିଗକୁ ଗତିକରେ । କଟି ଯନ୍ତ୍ରଣା ଓ  ଯୋନୀପଥ ରକ୍ତସ୍ରାବ (vaginal bleeding) ହୋଇପାରେ ।

ଗର୍ଭାବସ୍ଥା, ପ୍ରସବ, ମୋଟାପଣ, କୋଷ୍ଠକାଠିନ୍ୟ, ଦୀର୍ଘକାଳୀନ କାଶ ଥିଲେ ଏହି ରୋଗ ସଙ୍କଟ ସୃଷ୍ଟି ହୋଇପାରେ । ପେଲଭିକ ପରୀକ୍ଷା (examination) ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଅନ୍ୟାନ୍ୟ ପେଲଭିସ ଅଙ୍ଗ ସ୍ଖଳନ (:en:pelvic organ prolapse) ଯେପରିକି ସିସ୍ଟୋସିଲ (bladder prolapse), ରେକ୍ଟୋସିଲ (large bowel prolapse) ଓ ଏଣ୍ଟେରୋସିଲ (small bowel prolapse) ଭଳି ଜରାୟୁ ସ୍ଖଳନ ମଧ୍ୟ ଏକ ସ୍ଖଳନ ରୋଗ ।
 

ଏହାର ପ୍ରତିଷେଧ ନିମନ୍ତେ କ୍ରନିକ ଶ୍ୱାସକ୍ରିୟା ସମସ୍ୟାର ଚିକିତ୍ସା, ଧୁମ୍ରପାନ ବନ୍ଦ ଓ ସ୍ୱାସ୍ଥ୍ୟପ୍ରଦ ଓଜନ ରଖିବାକୁ ଉପଦେଶ ଦିଆଯାଏ । ରୋଗ ସାମାନ୍ୟ ହୋଇଥିଲେ ପେସାରି (Pessary) ବା ହରମୋନ ବଦଳ ଥେରାପି (hormone replacement therapy) ସାହାଯ୍ୟରେ ଚିକିତ୍ସା କରାଯାଏ । ରୋଗ ସାଂଘାତିକ ହୋଇଥିଲେ ଭାଜାଇନାଲ ହିସ୍ଟେରେକ୍ଟୋମି (vaginal hysterectomy) ଅପରେଶନ କରାଯାଏ । ପ୍ରାୟ ୧୪% ମହିଳାଙ୍କର ଏହି ରୋଗ ହୁଏ । ଏହି ରୋଗ ଋତୁବନ୍ଦ (after menopause) ପରେ ପ୍ରାୟ ହୁଏ । 
 
 ଆଧାର

 ବାହ୍ୟ ଲିଙ୍କ 

 Illustrated description of Manchester Operation  at atlasofpelvicsurgery.com
 Inverted uterus treatment, from Merck Professional

ଶ୍ରେଣୀ:ଚିକିତ୍ସା ବିଜ୍ଞାନ
ମୁଇଁ ଦିୱାନା ତୁଇ ଦିୱାନୀ

ମୁଇଁ ଦିୱାନା ତୁଇ ଦିୱାନୀ, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ସମ୍ବଲପୁରୀ କଥାଚିତ୍ର । ଏହି କଥାଚିତ୍ରଟି ଶ୍ୟାମା ମୁଭିଜ୍‌ ବ୍ୟାନରରେ ନିର୍ମିତ ହୋଇଥିଲା, ଯାହାର ପ୍ରଯୋଜନା କରିଥିଲେ ମାନଭଞ୍ଜନ ନାୟକ । ମାନଭଞ୍ଜନ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି ବ୍ୟାନରରେ ମନାଭଞ୍ଜନ ନାୟକ ପୂର୍ବରୁ ୨୦୧୩ ମସିହାରେ ପ୍ରଥମ ସମ୍ବଲପୁରୀ କଥାଚିତ୍ର ଅଲାର୍ ମୁକ୍ତିଲାଭ କରିଥିଲା । ୪ ଜାନୁଆରୀ ୨୦୧୯ ମସିହାରେ ଏହି କଥାଚିତ୍ରଟି ବରଗଡ଼ର ଉମା ଟକିଜ୍‌ରେ ପ୍ରଥମେ ପ୍ରଦର୍ଶିତ ହୋଇଥିଲା ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶ୍ୟାମ କୁମାର, ଋଷି କୁମାର ଏବଂ ସବିତା ପଟେଲ । ପୃଥ୍ୱୀରାଜ ନାୟକ, ପ୍ରିୟଙ୍କା, ଦୀପିକା, ପ୍ରଦୀପ ଦେବତା, ଅଶ୍ୱିନୀ ପଣ୍ଡା, ସତ୍ୟ ପଣ୍ଡା, ବିନ୍ଦୁ, ଅଶୋଇ ବୋଇଧର, ଦିବେଶ ନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଶ୍ୟାମ କୁମାର ପୂର୍ବରୁ ଏହି ବ୍ୟାନରରେ ନିର୍ମିତ କଥାଚିତ୍ର ଅଲାର୍‌ରେ ଅଭିନୟ କରିଥିଲେ ଏବଂ ସବିତା ପଟେଲ ପେଶାରେ ଜଣେ ଡାକ୍ତର ଓ ସେହି ଏହି କଥାଚିତ୍ର ଜରିଆରେ ଅଭିନୟ କରିବା ଆରମ୍ଭ କରିଥିଲେ ।

ଅଭିନୟ
 ଶ୍ୟାମ କୁମାର
 ଋଷି କୁମାର
 ସବିତା ପଟେଲ
 ପୃଥ୍ୱୀରାଜ ନାୟକ
 ପ୍ରିୟଙ୍କା
 ଦୀପିକା
 ପ୍ରଦୀପ ଦେବତା
 ଅଶ୍ୱିନୀ ପଣ୍ଡା
 ସତ୍ୟ ପଣ୍ଡା
 ବିନ୍ଦୁ
 ଅଶୋକ ବୋଇଧର
 ଦିବେଶ ନାୟକ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ନବ ମହତ୍ତମ । ଗୀତିକାର ରତନ ପୂଜାରୀ ଏବଂ ଯତିନ୍ଦ୍ର ପ୍ରଧାନ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ସଞ୍ଜୁ ମହାନ୍ତି, ମାଧବ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଏହି କଥାଚିତ୍ରରେ ସମୁଦାୟ ୧୦ଟି ଗୀତ ଥିଲା ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:ସମ୍ବଲପୁରୀ କଥାଚିତ୍ର
ଅଭୟ ବାରିକ

ଅଭୟ ବାରିକ ଜଣେ ଭାରତୀୟ ଓଡ଼ିଆ-ଭାଷୀ ଗାଳ୍ପିକ । ୨୦୧୪ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ "ମହାଗାନ" ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।

 ରଚନାବଳୀ 
 ମହାଗାନ 
 ଭିନ୍ନ ଇଲାକା ଭିନ୍ନ କଥା -୧୯୯୧(ଫ୍ରେଣ୍ଡସ୍ ପବ୍ଲିଶର୍ସ)
 ଚିତ୍ରାବତୀକୁ ରାସ୍ତା -୨୦୧୧(ଶଶିପ୍ରଭା ସାମନ୍ତରାୟ)
 ନଈ ଆଡ଼କୁ - ୨୦୦୬(ଶ୍ରଦ୍ଧା ପ୍ରକାଶନ)
 ସନ୍ଧିସର୍ଗ - ୨୦୦୦( ଲାର୍କ ବୁକ୍ସ)
 ଆମର ବିମର୍ଷ ଭାଗ୍ୟ ୧୯୯୭(ଲାର୍କ ବୁକ୍ସ)
 ଆଧାରଶିଳା -୧୯୯୭(ବିଦ୍ୟାପୁରୀ)
 ବାରକଥା - ୨୦୧୨(କାଳୀପଦ)
 ଦ୍ରାବିଡ ମୃତ୍ତିକା - ୨୦୦୦(ଆର୍ଯ୍ୟ ପ୍ରକାଶନ)
 ପ୍ରଶ୍ନକାଳ - ୨୦୧୩(ଦିବ୍ୟଦୂତ)
 ସତ ମାଙ୍କଡ କଥା - ୨୦୦୬(ଜଗନ୍ନାଥ ଲାମିନେଟର)
 ଆଖିରେ ଆଖିରେ ସମୁଦ୍ର - ୧୯୯୬ (ଓଡ଼ିଶା ବୁକ ଷ୍ଟୋର)
 ଆଧୁନିକ କାୟା କଳ୍ପ: ପ୍ରାଚ୍ୟ ସାହିତ୍ୟ

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୪(ମହାଗାନ ପାଇଁ)

 ଆଧାର 

ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଥ୍ରୋମ୍ବୋଟିକ ଥ୍ରୋମ୍ବିସାଇଟୋପେନିକ ପରପ୍ୟୁରା

ଥ୍ରୋମ୍ବୋଟିକ ଥ୍ରୋମ୍ବିସାଇଟୋପେନିକ ପରପ୍ୟୁରା (ଇଂରାଜୀ ଭାଷାରେ Thrombotic thrombocytopenic purpura/ TTP) ରକ୍ତ ବେମାରୀ (blood disorder) ଯେଉଁଥିରେ ସାରା ଦେହରେ କ୍ଷୁଦ୍ର ରକ୍ତନଳୀମାନଙ୍କରେ ଥ୍ରୋମ୍ବସ (blood clots) ବା ରକ୍ତ ଜମାଟ ହୋଇଯାଏ । ଏହା ଫଳରେ ଥ୍ରୋମ୍ବୋସାଇଟୋପେନିଆ ବା ସ୍ୱଳ୍ପ ପ୍ଲାଟେଲେଟ/ ରକ୍ତ ଅଣୁଚକ୍ରିକା ସଂଖ୍ୟା କମିଯାଏ, ଲୋହିତ ରକ୍ତ କଣିକା ସଂଖ୍ୟା କମିବାରୁ ହେମୋଲାଇଟିକ ଆନିମିଆ ହୁଏ ଓ ଏହା ସ‌ହିତ ବୃକ୍‌କ, ହୃତ୍‌ପିଣ୍ଡ ଓ ମସ୍ତିଷ୍କର କାର୍ଯ୍ୟ ସଠିକ ସମ୍ପାଦନ ହୋଇପାରେନାହିଁ । ଏହି କାରଣରୁ ଏକିମୋସିସ (Large bruises), ଜ୍ୱର, ଦୌର୍ବଲ୍ୟ, ଅଣନିଶ୍ୱାସୀ (shortness of breath), ଦ୍ୱନ୍ଦ୍ୱ, ମୁଣ୍ଡ ବିନ୍ଧା ଇତ୍ୟାଦି ଲକ୍ଷଣ ଦେଖାଯାଏ ।  ଏହିଭଳି ଘଟଣା ବାରମ୍ବାର ହୁଏ । 

ଅର୍ଦ୍ଧେକ ସଂଖ୍ୟକ ରୋଗୀଙ୍କ କ୍ଷେତ୍ରରେ ଏକ ଟ୍ରିଗର ଥିବା ଚିହ୍ନଟ ହୋଇଛି, ବାକି ଅନ୍ୟଥିରେ କାରଣ ଜଣାପଡ଼ୁନାହିଁ । ଜଣାଶୁଣା ଟ୍ରଗରମାନ ଯଥାକ୍ରମେ ଅଜ୍ଞାତ, ଜୀବାଣୁ ସଂକ୍ରମଣ (bacterial infection), କେତେକ ଔଷଧ, ଅଟୋଇମ୍ମ୍ୟୁନ ରୋଗ (:en:autoimmune disease), ଗର୍ଭାବସ୍ଥା ହୋଇଥିବା ଜଣାଯାଏ । ଆଣ୍ଟିବଡି (antibodies) ଦେହର ଏଡିଏଏମଟିଏସ୧୩  ଏଞ୍ଜାଇମକୁ (ADAMTS13 enzyme) ରୋକିବା ଯୋଗୁ ଏହି ଅବସ୍ଥା ଉପୁଜେ । ଏହା ଫଳରେ ଭନ ଉଇଲବ୍ରାଣ୍ଡ ଫ୍ୟାକ୍ଟରର (von Willebrand factor/ vWF) ବଡ଼ ମଲ୍ଟିମର ଭାଙ୍ଗିଯାଏ ଛୋଟ ଏକ‌କରେ ପରିଣତ ହୁଏ ।   ବେଳେ ବେଳେ ଏଡିଏଏମଟିଏସ୧୩ ଜନ୍ମରୁ ଥାଏ ।  ଲକ୍ଷଣ ଓ ରକ୍ତ ଜମାଟ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଏଡିଏଏମଟିଏସ୧୩ ଉପରେ ଆଣ୍ଟିବଡିର ପ୍ରକ୍ରିୟା ମାପ କରି ରୋଗ ନିର୍ଣ୍ଣୟ କରାଯାଏ । 
 

ପ୍ଲାଜ୍ମା ବିନିମୟ (Plasma exchange) ଯୋଗୁ ମୃତ୍ୟୁ ହାର ୯୦%ରୁ କମି ୨୦%ରୁ କମ୍ ହେଲାଣି । ଗ୍ଲୁକୋକର୍ଟିକଏଡସ (glucocorticoids) ଓ ରିଟକ୍ସିମାବ ଭଳି ଇମ୍ମ୍ୟୁନୋସପ୍ରେସାଣ୍ଟ (immunosuppressant) ମଧ୍ୟ ଦିଆଯାଇପାରେ ।  ପ୍ଲାଟେଲଟ ଟ୍ରାନ୍ସଫ୍ୟୁଜନ (Platelet transfusion) ସୁପାରିସ କରାଯାଏନାହିଁ । 
 

ଏକ ଲକ୍ଷ ଲୋକରେ ଜଣେ ଏ ରୋଗରେ ଆକ୍ରାନ୍ତ ହୁଏ । ଏହା ଏକ ଯୁବାବସ୍ଥାର ରୋଗ ଓ ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ପିଲାଦିନୁ ପ୍ରାୟ ୧୦% ଲୋକ ଆକ୍ରାନ୍ତ ହୋଇଥାଆନ୍ତି ।  ପ୍ରଥମେ ଏହି ରୋଗ ବିଷୟ ଏଲି ମୋସକୋୱିଜ (Eli Moschcowitz) ସନ ୧୯୨୪ରେ ବର୍ଣ୍ଣନା କରିଥିଲେ । ଏହାର କାର୍ଯ୍ୟବିଧି ସନ ୧୯୮୦ ଓ ୧୯୯୦ରେ ନିଶ୍ଚିତ କରାଯାଇଥିଲା ।
 
ଆଧାର

ବାହ୍ୟ ଲିଙ୍କ

ଶ୍ରେଣୀ:ଚିକିତ୍ସା ବିଜ୍ଞାନ
ସତ୍ୟପ୍ରିୟ ମହାଳିକ

ସତ୍ୟପ୍ରିୟ ମହାଳିକ (ଜନ୍ମ: ୧୯୬୨) ଜଣେ ଓଡ଼ିଆ ଲେଖକ । ସେ ଗଳ୍ପ, ଉପନ୍ୟାସ ଓ ପ୍ରବନ୍ଧ ଲେଖନ୍ତି । ଜଣେ ଖବରକାଗଜ ସ୍ତମ୍ଭକାର ଭାବରେ ମଧ୍ୟ ସେ ପରିଚିତ । ୨୦୧୧ ମସିହାରେ ନିଜ ଉପନ୍ୟାସ "ଶୂନ୍ୟକାଳ" ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ବୃତ୍ତିରେ ସେ ଜଣେ ଅଧ୍ୟାପକ ଓ ବର୍ତ୍ତମାନ ଝାଡ଼ଖଣ୍ଡର ବହରାଗୋଡ଼ା ମହାବିଦ୍ୟାଳୟର ଅଧ୍ୟକ୍ଷ ଭାବରେ ଅବସ୍ଥାପିତ ।

 ରଚନାବଳୀ 
 ଶହେ ବର୍ଷର ଓଡ଼ିଆ ଗଳ୍ପ ଓ ଅନ୍ୟାନ୍ୟ ଆଲୋଚନା - ୧୯୯୯ (ABCD ଭୁବନେଶ୍ୱର)
 ଗଳ୍ପପୁରୁଷ - ୨୦୦୨ (ଗ୍ରନ୍ଥକୀଟ)
 କଥାତନ୍ତ୍ର - ୨୦୦୬ (ଟାଇମପାସ)
 ଭଦ୍ରକ ଇତିହାସ - ୨୦୦୧ (ଗ୍ରନ୍ଥକୀଟ)
 ସତ୍ୟବଚନ
 କୁହୁକ ଦର୍ପଣ
 ଅଣପୁରୁଷ
 ସରିନଥିବା ଏକ ଲୋକକଥା
 ରବି ପଟ୍ଟନାୟକଙ୍କ ଶ୍ରେଷ୍ଠ ଗଳ୍ପ (ସତ୍ୟପ୍ରିୟ ମହାଳିକଙ୍କଦ୍ୱାରା ସମ୍ପାଦିତ) - ୨୦୧୨ (ନ୍ୟାସନାଲ୍ ବୁକ୍ ଟ୍ରଷ୍ଟ)

 ପୁରସ୍କାର ଓ ସମ୍ମାନ 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୧ (ଶୂନ୍ୟକାଳ ପାଇଁ)http://sarbasadharana.com/?p=13224
 ଅଖିଳ କଥା ସମ୍ମାନ - ୨୦୧୩
 ଟାଇମପାସ ବୁକର ସମ୍ମାନ - ୨୦୦୯ (ସରିନଥିବା ଏକ ଲୋକକଥା ପାଇଁ)

 ଆଧାର 

ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଓଡ଼ିଆ ଲୋକ
ଉପେନ୍ଦ୍ରନାଥ ନାୟକ

ଉପେନ୍ଦ୍ରନାଥ ନାୟକ, ଜଣେ ଭାରତୀୟ ରାଜନୀତିଜ୍ଞ । ସେ ୧୯୯୮ ମସିହା ଲୋକ ସଭା ସାଧାରଣ ନିର୍ବାଚନରେ ଓଡ଼ିଶାର କେଉଁଝର ଲୋକ ସଭା ନିର୍ବାଚନ ମଣ୍ଡଳୀରୁ ୧୨ଶ ଲୋକ ସଭାକୁ ନିର୍ବାଚିତ ହୋଇଥିଲେ ।http://www.loksabha.nic.in/members/statedetailar.aspx?state_name=Odisha&lsno=12 ଏହି ଲୋକ ସଭା ସଧାରଣ ନିର୍ବାଚନ ପାଇଁ ଓଡ଼ିଶାରେ ଭାରତୀୟ ଜନତା ପାର୍ଟି ଏବଂ ବିଜୁ ଜନତା ଦଳ ମଧ୍ୟରେ ମେଣ୍ଟ ହୋଇଥିଲା । ଉପେନ୍ଦ୍ରନାଥ ନାୟକ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ ।

ଆଧାର

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୨ଶ ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଭୀମ ପୃଷ୍ଟି

ଭୀମ ପୃଷ୍ଟି (ଜନ୍ମ: ୧୧ ଜାନୁଆରୀ ୧୯୫୯) ଜଣେ ଓଡ଼ିଆ ଲେଖକ । ଉଭୟ ଗଳ୍ପ ଓ ଉପନ୍ୟାସରେ ସେ ନିଜ ଲେଖନୀ ଚାଳନା କରନ୍ତି । ୨୦୦୮ ମସିହାରେ ନିଜ ଉପନ୍ୟାସ "ସମୁଦ୍ର ମଣିଷ" ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।

 ରଚନାବଳୀ 
 ଜମ୍ବୁଲୋକ
 ହୋ ମଣିଷମାନେ - ୨୦୦୨ (ଶ୍ରଦ୍ଧା ପବ୍ଲିକେଶନ୍ସ)
 ପ୍ରଥମ ବହି - ୨୦୦୧ (ବତିଘର)
 କବିତାର ଉପନ୍ୟାସ - ୨୦୦୨ (କାହାଣୀ)
 ଅଧେ ମଣିଷ - ୨୦୦୩ (ଜଗନ୍ନାଥ ରଥ)
 ଗପର ହାତଗୋଡ଼ - ୨୦୦୮ (ପ୍ରଗତି)
 କୁଆଡେ ଚାଲିଛ ରୁହ ପଞ୍ଚଭୂତ - ୨୦୧୧ (ସ୍ୱସ୍ତିକ)
 ଲଛମନିଆ - ୨୦୦୮ (ଡ୍ରିମସ୍)
 ମୁହାଣ - ୨୦୦୧ (ଚନ୍ଦ୍ରଭାଗା ପ୍ରକାଶନୀ)
 ଓଁ - ୨୦୦୯ (ପ୍ରଗତି)
 ସମୁଦ୍ର ମଣିଷ - ୨୦୦୬ (ସରସ୍ୱତୀ)

 ପୁରସ୍କାର ଓ ସମ୍ମାନ 
 ଶାରଳା ପୁରସ୍କାର, ୨୦୨୩ (ଜମ୍ବୁଲୋକ ଉପନ୍ୟାସ ପାଇଁ)
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୮ (ସମୁଦ୍ର ମଣିଷ ପାଇଁ)
 ଅଖିଳ କଥା ସମ୍ମାନ, ୨୦୦୮
 ସନ୍ଧ୍ୟାରାଣୀ ଦେବୀ ସ୍ମୃତି ସମ୍ମାନ, ୨୦୧୬ (ଫକୀରମୋହନ ସାହିତ୍ୟ ପରିଷଦ ପ୍ରଦତ୍ତ)
 ପଶ୍ଚିମା ଉପନ୍ୟାସ ସମ୍ମାନ, ୨୦୧୪ (କୁଆଡ଼େ ଚାଲୁଛ ରୁହ ପଞ୍ଚଭୂତ)
 କହ୍ନେଇ କଥା ପୁରସ୍କାର, ୧୯୯୪
 ଗୋକର୍ଣ୍ଣିକା ସମ୍ମାନ
 ତପସ୍ୟା ସୃଜନ ପୁରସ୍କାର, ୨୦୧୮

 ଆଧାର 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଶାରଳା ପୁରସ୍କାର ବିଜେତା
ସୋଲଡର ଡିସଟୋସିଆ

ସୋଲଡର ଡିସଟୋସିଆ (ଇଂରାଜୀ ଭାଷାରେ Shoulder dystocia କୁହାଯାଏ ଯେତେବେଳେ ପ୍ରସବ (delivery) ସମୟରେ ଶିଶୁର (baby) ମୁଣ୍ଡ ବାହାରି ଆସିବା ପରେ କାନ୍ଧ (shoulder) ମାଆର ପ୍ୟୁବିକ ଅସ୍ଥିଠାରେ (pubic bone) ଅଟକି ଯାଇ ତଳକୁ ଆସିପାରେନାହିଁ । ଅଟକି ଯିବା ଫଳରେ ମୁଣ୍ଡଟି ପଛକୁ ଫେରି ଯୋନୀପଥ ଭିତରକୁ ଚାଲିଯାଏ ଯାହାକୁ ଟରଟଲ ଚିହ୍ନ ବା ଇଂରାଜୀରେ "turtle sign" କୁହାଯାଏ । କେଶ୍ ଜଟିଳ ହେଲେ ଶିଶୁର ବ୍ରାକିଆଲ ପ୍ଲେକସସ୍ ଇଞ୍ଜୁରି (brachial plexus injury) ବା କ୍ଲାଭିକ୍ଲ ଅସ୍ଥିଭଗ୍ନ (clavicle fracture) ହୋଇଯାଏ । ମାଆର ମଧ୍ୟ ଜଟିଳ ଅବସ୍ଥା ହୋଇ ଯୋନୀପଥ ଟିଅର (vaginal), ପେରିନିଆଲ ଟିଅର (perineal tear), ପୋଷ୍ଟପାର୍ଟମ ରକ୍ତସ୍ରାବ ବା ଜରାୟୁ ରପଚର (uterine rupture) ହୋଇପାରେ ।

ରୋଗୀର ଜେସ୍ଟେସନାଲ ମଧୁମେହ (Gestational diabetes), ପୂର୍ବରୁ ଏଭଳି ହୋଇଥିବା ଇତିହାସ, ଅପରେଶନ ଯୋଗେ ଯୋନୀପଥ ପ୍ରସବ (operative vaginal delivery), ମାଆର ମୋଟାପଣ, ମାକ୍ରୋସୋମିଆ (overly large baby) ବା ବଡ଼ ଶିଶୁ, ଏପିଡ୍ୟୁରାଲ ନିଶ୍ଚେତକ (epidural anesthesia) ଇତ୍ୟାଦି ଥିଲେ ଏହି ରୋଗ ସଙ୍କଟ ହୋଇପାରେ । ମୁଣ୍ଡ ବାହାରିବାର ଏକ ମିନିଟ ମଧ୍ୟରେ ଶରୀର ନ ବାହାରିଲେ ଏହି ରୋଗ ନିର୍ଣ୍ଣୟ କରାଯାଏ । ଏହା ଏକ ବାଧାପ୍ରାପ୍ତ ପ୍ରସବ (obstructed labour) ।
 

ସୋଲଡର ଡିସଟୋସିଆ ଏକ ପ୍ରସୂତୀ ଆଶୁ ଚିକିତ୍ସା । ଶିଶୁର କାନ୍ଧ ଖସେଇବା ନିମନ୍ତେ  ମାଆର ଗୋଡ଼ ବାହାର ଓ ଉର୍ଦ୍ଧ୍ୱକୁ ଠେଲିବା, ପ୍ୟୁବିକ ଅସ୍ଥି ଉପରକୁ ଥିବା ଉଦର ଉପରେ ଚାପ ଦେବା ଓ ଯୋନୀପଥର ଏକ ଅଂଶକୁ ଏପିସିଓଟୋମି (making a cut in the vagina) ଅପରେଶନ କରି କାଟିବା ଆଦି ଇତ୍ୟାଦି ଉପାୟ ଅବଲମ୍ବନ କରାଯାଏ । ଏହି ଉପାୟ କାମ ନ‌କଲେ  ହାତରେ ଶିଶୁର କାନ୍ଧକୁ ବୁଲେଇବା ଚେଷ୍ଟା କରିବା, ମହିଳାଙ୍କୁ ଏକ ନିର୍ଦ୍ଦିଷ୍ଟ ପୋଜିସନରେ ରଖିବାକୁ  (all fours) ଚେଷ୍ଟାକରାଯାଏ । ଯୋନୀପଥରେ ପ୍ରସବ କରାଯାଉଥିବା ମହିଳାଙ୍କ ମଧ୍ୟରୁ ୦.୪% କେଶ୍‌ରେ ସୋଲଡର ଡିସଟୋସିଆ ହୁଏ । ଏଥି ଯୋଗୁ ମୃତ୍ୟ ଏକ ବିରଳ ଘଟଣା ।
 
ଆଧାର

 ବାହ୍ୟ ଲିଙ୍କ 

 GLOWM video showing management of shoulder dystocia

ଶ୍ରେଣୀ:ଚିକିତ୍ସା ବିଜ୍ଞାନ
ଅନାଦି ଚରଣ ଦାସ

ଅନାଦି ଚରଣ ଦାସ (ଜନ୍ମ: ୪ ଜାନୁଆରୀ ୧୯୩୫) ଜଣେ ଓଡ଼ିଆ ରାଜନୀତିଜ୍ଞ । ଅନାଦି ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ କାର୍ଯ୍ୟ କରୁଛନ୍ତି । ୧୯୭୧, ୧୯୮୦, ୧୯୮୪, ୧୯୮୯, ଓ ୧୯୯୧ ଭାରତୀୟ ସାଧାରଣ ନିର୍ବାଚନରେ ସେ ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୭ମ, ୮ମ, ୯ମ ଓ ୧୦ମ ଲୋକ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଅନାଦି ଚରଣ ଦାସ ୧୯୩୫ ମସିହାର ଜାନୁଅରୀ ମାସ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାୟାଧର ଦାସ ଏବଂ ପତ୍ନୀଙ୍କ ନାମ ନେତ୍ରମଣି ଦାସ ।

 ରାଜନୈତିକ ଜୀବନ 
ଅନାଦି ଚରଣ ଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ ୫ଥର କାର୍ଯ୍ୟ କରିଛନ୍ତି ।

ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧ ଭାବରେ ୧୯୭୧, ୧୦୮୦ ଓ ୧୯୮୪ ମସିହାରେ ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ଭାରତର ସଂସଦର ତଳ ସଦନ ଲୋକ ସଭାକୁ ନିର୍ବାଚିତ ହୋଇଥିଲେ ଏବଂ ୧୯୮୯ ଓ ୧୯୯୧ ମସିହାରେ ଜନତା ଦଳର ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ, ମାତ୍ର ୧୯୯୩ ମସିହାରେ ପି. ଭି. ନରସିଂହ ରାଓଙ୍କ ସରକାରରେ ସୃଷ୍ଟି ହୋଇଥିବା ବିବାଦ ସମୟରେ ସେ ୨୮ ଜୁଲାଇ ୧୯୯୩ ମସିହାରେ ପୁଣିଥରେ କଂଗ୍ରେସ ଦଳରେ ଯୋଗ ଦେଇଥିଲେ ।

 ଲୋକ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୭୧୧୯୭୭ସଭ୍ୟ, ୫ମ ଲୋକ ସଭାଯାଜପୁରଭାରତୀୟ ଜାତୀୟ କଂଗ୍ରେସ୧୯୮୦୧୯୮୪ସଭ୍ୟ, ୭ମ ଲୋକ ସଭାଯାଜପୁରଭାରତୀୟ ଜାତୀୟ କଂଗ୍ରେସ୧୯୮୪୧୯୮୯ସଭ୍ୟ, ୮ମ ଲୋକ ସଭାଯାଜପୁରଭାରତୀୟ ଜାତୀୟ କଂଗ୍ରେସ୧୯୮୯୧୯୯୧ସଭ୍ୟ, ୯ମ ଲୋକ ସଭାଯାଜପୁରଜନତା ଦଳ୧୯୯୧୧୯୯୬ସଭ୍ୟ, ୧୦ମ ଲୋକ ସଭାଯାଜପୁରଜନତା ଦଳ

 ଆଧାର 

ବାହାର ଆଧାର
 ସଂସଦ ୱେବସାଇଟ୍

ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:୭ମ ଲୋକ ସଭା ସଭ୍ୟ
ଶ୍ରେଣୀ:୮ମ ଲୋକ ସଭା ସଭ୍ୟ
ଶ୍ରେଣୀ:୯ମ ଲୋକ ସଭା ସଭ୍ୟ
ଶ୍ରେଣୀ:୧୦ମ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ବ୍ରିଟିଶ ଭାରତ ସମୟ ର ରାଜକୀୟ ରାଜ୍ୟ ସମୂହ ର ତାଲିକା

ଲେଉଟାଣି ବ୍ରିଟିଶ ଭାରତ ସମୟର ରାଜକୀୟ ରାଜ୍ୟ ସମୂହର ତାଲିକା
ଭାରତ ର ବ୍ୟସ୍ତତମ ବିମାନବନ୍ଦର ସବୁ ର ସାରଣୀ

ଲେଉଟାଣି ଭାରତର ବ୍ୟସ୍ତତମ ବିମାନବନ୍ଦରଗୁଡ଼ିକର ସାରଣୀ
ଭାରତ ର ଶିଳ୍ପାଞ୍ଚଳ ର ତାଲିକା

ଲେଉଟାଣି ଭାରତର ଶିଳ୍ପାଞ୍ଚଳଗୁଡ଼ିକର ତାଲିକା
ଯୋନୀପଥ ପ୍ରଦାହ

ଯୋନୀପଥ ପ୍ରଦାହ ବା ଭାଜାଇନାଇଟିସ (ଇଂରାଜୀ ଭାଷାରେ Vaginitis, ଅନ୍ୟ ନାମ ଭଲ୍ଭୋଭାଜାଇନାଇଟିସ/ vulvovaginitis) କ‌ହିଲେ ଯୋନୀ (vulva) ଓ ଯୋନୀପଥ (vagina) ପ୍ରଦାହକୁ ବୁଝାଏ । ଗଲୁ, ପୋଡ଼ାଜଳା, କଷ୍ଟ, ଯୋନୀସ୍ରାବ (discharge) ଓ ଦୁର୍ଗନ୍ଧ ଆଦି ଲକ୍ଷଣ ପ୍ରକାଶ ପାଏ । ଗର୍ଭାବସ୍ଥାରେ କେତେକ ପ୍ରକାର ଯୋନୀପଥ ପ୍ରଦାହ ହୁଏ ।

   
ସଂକ୍ରମଣର ତିନୋଟି ମୂଖ୍ୟ କାରଣ ଥାଏ ଯଥା:- ବ୍ୟାକ୍ଟେରିଆଲ ଭାଜିନୋସିସ (bacterial vaginosis, ଯୋନୀପଥ କବକ ସଂକ୍ରମଣ (vaginal yeast infection), ଟ୍ରିକୋମୋନିଆସିସ (trichomoniasis) । ଅନ୍ୟ କାରଣମାନଙ୍କ ମଧ୍ୟରେ ସ୍ତନ୍ୟପାନ କରିବା ଓ ଋତୁବନ୍ଦ ସମୟରେ ସ୍ୱଳ୍ପ ଏସ୍ଟ୍ରୋଜେନ (estrogen) ସ୍ତର ଯୋଗୁ  ସ୍ପର୍ମିସାଇଡ ବା ସାବୁନ ପ୍ରତି ଆଲର୍ଜି ପ୍ରତିକ୍ରିୟା (allergic reactions) ହୁଏ । ଗୋଟିଏ କେଶ୍‌ରେ ଏକାଧିକ କାରଣ ଥାଇପାରେ । ବୟସ ଅନୁସାରେ ସାଧାରଣ କାରଣର ପରିବର୍ତ୍ତନ ହୋଇପାରେ । 

ଯୋନୀପଥ ପରୀକ୍ଷା (examination), ପିଏଚ pH ମାପ, ଯୋନୀସ୍ରାବର କଲଚର (culturing) ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ପ୍ରାୟ ସମ ଲକ୍ଷଣ ଥିବା ଅନ୍ୟ କାରଣ ଯେପରିକି ସର୍ଭିସାଇଟିସ (Inflammation of the cervix), ପେଲଭିକ ଇନଫ୍ଲାମେଟରି ଡିଜିଜ (pelvic inflammatory disease), କର୍କଟ ରୋଗ, ବାହାର ଦ୍ରବ୍ୟ (foreign bodies) ଓ ଚର୍ମ ରୋଗ ଅନୁପସ୍ଥିତି ଦୂରୀଭୁତ କରିବା ଆବଶ୍ୟକ ହୁଏ । 
 

ରୋଗର କାରଣ ଅନୁସାରେ ଚିକିତ୍ସା କରାଯାଏ । ସଂକ୍ରମଣ ଥିଲେ ତାହାର ଉପ‌ଯୁକ୍ତ ଚିକିତ୍ସା କରାଯାଏ । ସିଜ ବାଥ (Sitz baths) ଦେଲେ ଉପଶମ ହୁଏ । ସାବୁନ ଓ ମହିଳା ସ୍ୱାସ୍ଥ୍ୟରକ୍ଷାକାରୀ ପଦାର୍ଥ (feminine hygiene products) ଯେପରିକି ସ୍ପ୍ରେ ବ୍ୟବ‌ହାର କରିବାକୁ ନିଷେଧ କରାଯାଏ ।  ପ୍ରାୟ ଏକ ତୃତୀୟାଂଶ ମହିଳାଙ୍କର ଏହି ରୋଗ ଜୀବନରେ ହୁଏ । ପ୍ରଜନନକ୍ଷମ ମହିଳାଙ୍କର ଏ ରୋଗ ଅଧିକ ହୁଏ ।  
 
ଏହା ମଧ୍ୟ ଦେଖନ୍ତୁ
 List of bacterial vaginosis microbiota

ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଅନୀଲ କୁମାର ପାଢ଼ୀ

ଅନୀଲ କୁମାର ପାଢ଼ୀ (ଜନ୍ମ: ୯ ଅପ୍ରେଲ ୧୯୬୯) ଜଣେ ଅଧ୍ୟାପକ ଏବଂ ଓଡ଼ିଆ ଗାଳ୍ପିକ, ଔପନ୍ୟାସିକ ଓ ସ୍ତମ୍ଭକାର । ସେ ୧୪ଟି ଗଳ୍ପ ସଂକଳନ, ୫ଟି ଉପନ୍ୟାସ, ଗୋଟିଏ କବିତା ଓ ଗୋଟିଏ ପ୍ରବନ୍ଧ ସଂକଳନର ରଚୟିତା ।

 ଜୀବନୀ 
ସେ ୧୯୬୯ ମସିହାରେ ବାଲେଶ୍ୱର ଜିଲ୍ଲାର ସୋର ଅନ୍ତର୍ଗତ ଜଡ଼ିଦାଠାରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ଇଂରାଜୀରେ ସ୍ନାତକ ଓ ହାଇଦ୍ରାବାଦ କେନ୍ଦ୍ରୀୟ ବିଶ୍ୱବିଦ୍ୟାଳୟରୁ ଏମଫିଲ୍ କରିଥିଲେ । ସେ ସାହିତ୍ୟିକା ଓ ଶିକ୍ଷାବିଦ ମମତାମୟୀ ଚୌଧୁରୀଙ୍କୁ ବିବାହ କରିଥିଲେ ।

 ବୃତ୍ତି 
ସେ ବୃତ୍ତିରେ ଜଣେ ଶିକ୍ଷାବିତ୍ । ସେ ବାରଙ୍ଗର କୁଞ୍ଜବିହାରୀ ମହାବିଦ୍ୟାଳୟରେ ଇଂରାଜୀ ବିଭାଗରେ ବରିଷ୍ଠ ଅଧ୍ୟାପକ ଭାବରେ କାର୍ଯ୍ୟରତ ।

 ରଚନାବଳୀ 
 ଗଳ୍ପ ସଂକଳନ 

 ଏକ ବିସ୍ଫୋରଣର ଅପେକ୍ଷାରେ - ଓଡ଼ିଶା ବୁକ୍ ଷ୍ଟୋର
 ସୋପାନସୋପାନ ମୁକ୍ତି - ଓଡ଼ିଶା ବୁକ୍ ଷ୍ଟୋର
 ଆର୍ଦ୍ରା ନକ୍ଷତ୍ରର ବର୍ଷା - ଓଡ଼ିଶା ବୁକ୍ ଷ୍ଟୋର
 ଛାଇ ପରି କିଛି - ଓଡ଼ିଶା ବୁକ୍ ଷ୍ଟୋର
 ସନ୍ଧିକ୍ଷଣ - ଓଡ଼ିଶା ବୁକ୍ ଷ୍ଟୋର
 ନୀଡ ନୀର୍ଜ୍ଜନ - ଓଡ଼ିଶା ବୁକ୍ ଷ୍ଟୋର
 ହାଟ - ପଶ୍ଚିମା ପବ୍ଲିକେଶନ
 ନୂଆ ସ୍ବପ୍ନର ସ୍କେଚ୍ - ପଶ୍ଚିମା ପବ୍ଲିକେଶନ
 ବିସ୍ଥାପିତ ଈଶ୍ବର - ପଶ୍ଚିମା ପବ୍ଲିକେଶନ
 ଘା' ଓ ମେଫିଷ୍ଟୋଫିଲିସ୍ - ଜଗନ୍ନାଥ ରଥ ପ୍ରକାଶନୀ
 ଗ୍ରୀନରୁମ୍ - ସୃଜନ ଇଣ୍ଡିଆ
 ଶେଷ ରାତିର ଶୋଷ - ଓଡ଼ିଶା ବୁକ୍ ଏମ୍ପୋରିୟମ୍
 ବିମ୍ବ ପ୍ରତିବିମ୍ବ - ଏଥେନା ବୁକ୍ସ
 ଗ୍ରୀନରୁମ୍ - ଦ୍ୱିତୀୟ ସଂସ୍କରଣ - ସୃଜନ ଇଣ୍ଡିଆ
 

 ଉପନ୍ୟାସ 
 ମେଘରାତି - ପଶ୍ଚିମା ପବ୍ଲିକେଶନ
 ସାରା ରାସ୍ତା - ଏସ୍. ବି ପବ୍ଲିକେଶନ
 ଓ' ଏକାକୀ - ଓଡ଼ିଶା ବୁକ୍ ଷ୍ଟୋର
 ମଧ୍ୟପଦ - ଜଗନ୍ନାଥ ରଥ ପବ୍ଲିକେଶନ
 ଅନ୍ଧାର ସେତିକି (ଯନ୍ତ୍ରସ୍ଥ) - ପଶ୍ଚିମା ପବ୍ଲିକେଶନ

 କବିତା 
 ଅବୁଦ୍ଧ - ୨୦୧୮(ସୃଜନ ଇଣ୍ଡିଆ)

 ପ୍ରବନ୍ଧ 
 ଅଳ୍ପ ଆଳାପ - ଏସ୍ . ବି ପବ୍ଲିକେଶନ
 କିଞ୍ଚିତ ଅନାବରଣ - ପଶ୍ଚିମା ପବ୍ଲିକେଶନ

 ସମ୍ମାନ ଓ ପୁରସ୍କାର 
 ବିଷୁବ ଝଙ୍କାର ଗଳ୍ପ ସମ୍ମାନ - ୨୦୦୬
 ପଶ୍ଚିମା ଗଳ୍ପ ସମ୍ମାନ - ୨୦୧୬
 କାଦମ୍ବିନୀ ଗଳ୍ପ ପୁରସ୍କାର - ୨୦୦୩
 ଅମୃତାୟନ ଗଳ୍ପ ପୁରସ୍କାର - ୨୦୧୧
 କଥା ଗଳ୍ପ ସମ୍ମାନ, ନୂଆ ଦିଲ୍ଲୀ - ୨୦୦୪

 ଆଧାର 

ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଔପନ୍ୟାସିକ‎
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଏଚଇଏଲଏଲପି ସିଣ୍ଡ୍ରୋମ

ଏଚଇଏଲଏଲପି ସିଣ୍ଡ୍ରୋମ (ଇଂରାଜୀ ଭାଷାରେ HELLP syndrome) ଗର୍ଭାବସ୍ଥାର ଏକ ଜଟିଳ complication of pregnancy ସମସ୍ୟା ଯେଉଁଥିରେ ହେମୋଲାଇସିସ (hemolysis), ଅଧିକ ଯକୃତ ଏଞ୍ଜାଇମ (elevated liver enzymes) ଓ ଥ୍ରୋମ୍ବୋସାଇଟିପେନିଆ (low platelet count) ହୁଏ ଓ ଏହି ନାମରୁ ଏଚଇଏଲଏଲପି ନିଆଯାଇଛି ।  ଗର୍ଭାବସ୍ଥାର ଶେଷ ତ୍ରୈମାସିକରେ ବା ପ୍ରସବର (childbirth) ଅଳ୍ପ ସମୟ ଅବଧି ପରେ ଏହି ରୋଗ ହୁଏ । ଥକ୍କାଣ, ମୁଣ୍ଡ ବିନ୍ଧା, ଅଇ, ଉଦରର ଉପର ଡାହାଣ ପାଖରେ ଯନ୍ତ୍ରଣା (abdominal pain), ଝାପ୍‌ସା ଦୃଷ୍ଟି, ନାକରୁ ରକ୍ତସ୍ରାବ (:en:nosebleed) ଓ ବାତ (seizures) ଆଦି ଲକ୍ଷଣ ପ୍ରକାଶ ପାଇପାରେ । ଅଧିକ ଜଟିଳ ହେଲେ ଡିସସେମିନେଟେଡ ଇଣ୍ଟ୍ରାଭାସ୍କୁଲାର କୋଆଗୁଲେସନ (disseminated intravascular coagulation or DIC), ପ୍ଲାସେଣ୍ଟାଲ ଆବରପସନ (placental abruption) ଓ ବୃକ୍‌କ ଫେଲ (kidney failure) ଭଳି ଅବସ୍ଥା ହୋଇପାରେ । 

ଏହାର କାରଣ ଅଜ୍ଞାତ ଅଛି । ପ୍ରିଏକ୍ଲାମ୍ପସିଆ (preeclampsia) ବା ଏକ୍ଲାମ୍ପସିଆ (eclampsia) ଥିଲେ ଏହି ରୋଗ ସ‌ହାଭାଗୀ ହୁଏ । ୨୫ ବର୍ଷରୁ ଉର୍ଦ୍ଧ୍ୱ ବୟସର ମାତା, ଗୋରା ଲୋକ (white) ଅଧିକ ରୋଗ ସଙ୍କଟରେ ରହନ୍ତି । ରକ୍ତ ପରୀକ୍ଷାରେ ଲୋହିତ ରକ୍ତ କଣିକା ଭାଙ୍ଗି ଲାକ୍ଟେଟ ଡିହାଇଡ୍ରୋଜେନେଜ ପରିମାଣ >୬୦୦ୟୁ/ଲି, ଆସ୍ପାର୍ଟେଟ ଟ୍ରାନ୍ସଆମିନେଜ >୭୦ ୟୁ/ଲି ଓ ପ୍ଲାଟେଲେଟ ୧୦୦x୧୦୯/ଲିରୁ କମ୍ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ଏ ସମସ୍ତ ମାପଦଣ୍ଡ ପୂରଣ ନ‌କରୁଥିଲେ ଏହି ରୋଗ ନିର୍ଣ୍ଣୟ ଅସମ୍ପୁର୍ଣ୍ଣ ରହେ । 

ଯେତେ ଶୀଘ୍ର ସମ୍ଭବ ପ୍ରସବ କରେଇ ଏହାର ଚିକିତ୍ସା କରାଯାଏ । ଗର୍ଭ (gestation) ୩୪ ସପ୍ତାହରୁ ଅଧିକ ଥିଲେ ଏହା ଅଧିକ ଆବଶ୍ୟକ ହୁଏ । 
ଅଧିକ  ରକ୍ତଚାପ ଥିଲେ ତାହାର ଚିକିତ୍ସା କରାଯାଏ ଓ ରକ୍ତ ଟ୍ରାନ୍ସଫ୍ୟୁଜନ (blood transfusions) ଆବଶ୍ୟକ ହୋଇପାରେ । ଗର୍ଭ ପ୍ରଥମ ଅବସ୍ଥାରେ ଥିଲେ କର୍ଟିକୋସ୍ଟିରଏଡ (Corticosteroids) ଦିଆଯାଏ ଓ ଏହା ଫଳରେ ଶିଶୁର ଫୁସଫୁସ ବିକାଶ ତ୍ୱରାନ୍ୱିତ ହେଉଥିବା ବିଶ୍ୱାସ କରାଯାଏ । 
 

ପ୍ରାୟ ୦.୭% ଗର୍ଭିଣୀଙ୍କର ଏଚଇଏଲଏଲପି ସିଣ୍ଡ୍ରୋମ ଥାଏ ଓ ଏକ୍ଲାମ୍ପସିଆ ତ‌ଥା ପ୍ରିଏକ୍ଲାମ୍ପସିଆ ଥିବା ମହିଳାଙ୍କ ମଧ୍ୟରୁ ପ୍ରାୟ ୧୫% ଏହି ରୋଗ ଭୋଗନ୍ତି । ମାତାର ମୃତ୍ୟୁ ଏକ ବିରଳ ଘଟଣା ।  ପ୍ରସବ ସମୟରେ ପ୍ରିମାଚ୍ୟୁର (premature) ପରିମାଣ ଅନୁସାରେ  ଶିଶୁର ଫଳାଫଳ ନିର୍ଦ୍ଧାରଣ ହୋଇଥାଏ । ସନ ୧୯୮୨ରେ ଏହାର ଏଚଇଏଲଏଲପି ସିଣ୍ଡ୍ରୋମ ନାମକରଣ ହୋଇଥିଲା । 
 
ଏହା ମଧ୍ୟ ଦେଖନ୍ତୁ
Acute fatty liver of pregnancy
Hypertrophic decidual vasculopathy

ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ବନମାଳୀ ବାବୁ

ବନମାଳୀ ବାବୁ (୯ ମାର୍ଚ୍ଚ ୧୯୧୮ - ୫ ଅଗଷ୍ଟ ୧୯୯୮) ଜଣେ ଭାରତୀୟ ରାଜନୀତିଜ୍ଞ ଥିଲେ । ସେ ଭାରତୀୟ ଜାତୀୟ କଂଗ୍ରେସର ଜଣେ ପ୍ରତିନିଧି ଭାବରେ ରାଜନୀତିରେ ସକ୍ରିୟ ଥିଲେ । ୧୯୬୧ ମସିହାରେ ବନମାଳୀ ବାବୁ କଂଗ୍ରେସ ଦଳର ପ୍ରତିନିଧି ଭାବରେ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭା ଏବଂ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୧୯୭୧ ମସିହାରେ ସେ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ଲୋକ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ବନମାଳି ୧୯୧୮ ମସିହାର ମାର୍ଚ୍ଚ ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋକୁଳ ଚନ୍ଦ୍ର ବାବୁ ଓ ପତ୍ନୀଙ୍କ ନାମ ସରୋଜ କୁମାରୀ । ତାଙ୍କ ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ ।

 ରାଜନୈତିକ ଜୀବନ 
ବନମାଳି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ମସିହାରୁ ୧୯୭୭ ମସିହାଯାଏଁ ସେ ଲୋକ ସଭାର ସାଂସଦ ଭାବରେ ମଧ୍ୟ କାର୍ଯ୍ୟ କରିଥିଲେ ।

 ମୃତ୍ୟୁ 
ବନମାଳି ବାବୁ ୧୯୯୮ ମସିହାର ମଇ ମାସ ୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୦ ବର୍ଷ ବୟସ ହୋଇଥିଲା ।

ଆଧାର

ବାହାର ଆଧାର
ଲୋକ ସଭା ୱେବସାଇଟ୍

ଶ୍ରେଣୀ:୧୯୧୮ ଜନ୍ମ
ଶ୍ରେଣୀ:୧୯୯୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ସପେଟା

ସପେଟା ସେହି ନାମରେ ଥିବା ଏକ ଚିରହରିତ ଦୀର୍ଘସ୍ଥାୟୀ ଗଛର ଫଳ ଅଟେ । ଏହି ବୃକ୍ଷର ଉଦ୍ଭିଦ ବିଜ୍ଞାନ ନାମ ହେଉଛି Manilkara zapota । ଏହା ମୂଳତଃ ମଧ୍ୟ ଅମେରିକୀୟ ଦେଶ ଗୁଆଟେମାଲା, ବେଲିଜ, ମେକ୍ସିକୋ ଓ କାରିବୀୟ ଦେଶ ମାନଂକରେ ଦେଖାଯାଉଥିଲା । ସ୍ପେନୀୟମାନଂକଦ୍ୱାରା ଏହା ଫିଲିପାଇନ୍ସ ଦ୍ୱୀପପୁଞ୍ଜକୁ ଆସିଥିଲା ଓ ସେଠାରୁ ଏସିଆର ଅନ୍ୟ ଭାଗକୁ ବିସ୍ତାର ହୋଇଥିଲା । 

ଭାରତୀୟ ମହାଦେଶକୁ ଏହା ଊନବିଂଶ ଶତାବ୍ଦୀରେ ଆସିଥିଲା ଓ ଭାରତ, ପାକିସ୍ଥାନ, ବାଂଲାଦେଶ, କାମ୍ବୋଡ଼ିଆ, ମାଲେସିୟା, ଥାଇଲାଣ୍ଡ ଆଦି ଦେଶ ମାନଂକରେ ଏକ ଫଳଗଛ ଭାବରେ ଏହାର ବହୁଳ ଚାଷ ହୁଏ । 

 ବୃକ୍ଷ ବିବରଣୀ 
ଏହି ଗଛ ଉଚ୍ଚତାରେ ତିରିଶ ମିଟର ତଥା କାଣ୍ଡର ବ୍ୟାସରେ ଦେଢ଼ ମିଟର ଯାଏଁ ବଢ଼ିପାରେ ।
ଆଧାର

ଅଧିକ ତଥ୍ୟ
 CRFG Publications: Sapodilla 
 Sapodilla

ଶ୍ରେଣୀ:ଉଦ୍ଭିଦ ଜଗତ
ବ୍ରହ୍ମାନନ୍ଦ ପଣ୍ଡା

ବ୍ରହ୍ମାନନ୍ଦ ପଣ୍ଡା (୩ ଅପ୍ରେଲ ୧୯୪୯ – ୩୦ ଜାନୁଆରୀ ୨୦୧୦) ଜଣେ ଭାରତୀୟ ରାଜନେତା । ସେ ବିଜୁ ଜନତା ଦଳର ପ୍ରତିନିଧି ଭାବରେ ଜଗତସିଂହପୁର ଲୋକ ସଭା ନିର୍ବାଚନ ମଣ୍ଡଳୀରୁ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ବ୍ରହ୍ମାନନ୍ଦ ୧୯୪୯ ମସିହାର ଅପ୍ରେଲ ମାସ ୩ ତାରିଖରେ ଜଗତସିଂହପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ନମିତା ପଣ୍ଡା ।

 ରାଜନୈତିକ ଜୀବନ 
ବ୍ରହ୍ମାନନ୍ଦ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ୨୦୦୪ ଭାରତୀୟ ସାଧାରଣ ନିର୍ବାଚନରେ ସେ ଜଗତସିଂହପୁର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲରିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ, ଯେଉଁଠରେ ସେ ଜଣେ ସାଂସଦ ଭାବରେ ୨୦୦୪ ମସିହାରୁ ୨୦୦୯ ମସିହାଯାଏଁ କାର୍ଯ୍ୟ କରିଥିଲେ ।

 ମୃତ୍ୟୁ 
ବ୍ରହ୍ମାନନ୍ଦ ୨୦୧୦ ମସିହାର ଜାନୁଆରୀ ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୦ ବର୍ଷ ବୟସ ହୋଇଥିଲା ।

ଆଧାର

ବାହାର ଆଧାର
 ଲୋକ ସଭା ୱେବସାଇଟ୍

ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୨୦୧୦ ମୃତ୍ୟୁ
ଶ୍ରେଣୀ:୧୪ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ